ປະທານາທິບໍດີ ມຽນມາ ປະຕິຍານຕົນວ່າ ຈະດໍາເນີນ ການປະຕິຮູບ ປະຊາທິປະໄຕ ຫລາຍຂຶ້ນ
ປະທານາທິບໍດີ ທຽນ ​ເຊ​ນ ​ໄດ້​ກໍາກັບ​ດູ​​ແລ​ການ​ປ່ຽນ​ແປງຕ່າງໆ ທີ່​ສ້າງ​ຄວາມ​ຕົກ​ຕະລຶງ​ໃຫ້​​ແມ່ນ​ແຕ່​ພວກ​ທີ່​ໂຈມ​ຕີລັດຖະບານຢ່າງ​ໜັກ​ນັ້ນນໍາ
ອົງການຂ່າວເອພີລາຍງານວ່າ ທ່ານ ທຽນ ເຊນ ປະທານາທິບໍດີມຽນມາກ່າວເມື່ອວັນພະ ຫັດມື້ນີ້ວ່າ ລັດຖະບານຂອງທ່ານຈະເສີມຂະຫຍາຍການປະຕິຮູບໃນຂອບເຂດທີ່ກວ້າງ ຂວາງ ທີ່ຕົນໄດ້ເລີ່ມດໍາເນີນການເມື່ອນຶ່ງປີກວ່າໆ ຜ່ານມາ ແລະຈະປະຕິບັດງານຢ່າງຕັ້ງ ໜ້າເພື່ອພິສູດໃຫ້ພວກຊາວມຽນມາທີ່ຢູ່ທັງພາຍໃນປະເທດແລະຕ່າງປະເທດທີ່ຍັງມີຄວາມ ສົງໄສບໍ່ແນ່ໃຈວ່າຕົນມີຄວາມໝັ້ນໝາຍຢ່າງແທ້ຈິງຕໍ່ການປ່ຽນແປງໄປສູ່ປະຊາທິປະໄຕນັ້ນ ອີງຕາມຂ່າວເອພີນັ້ນກໍແມ່ນວ່າຜູ້ນໍາຂອງມຽນມາໄດ້ໃຫ້ຄວາມເຫັນດັ່ງກ່າວໃນການກ່າວ ຄໍາປາໄສຕໍ່ສະພາແຫ່ງຊາດ ທີ່ມີຂຶ້ນເກືອບນຶ່ງປີຫຼັງຈາກທ່ານ ໄດ້ເຂົ້າຮັບຕໍາແໜ່ງເປັນຜູ້ ນຳລັດຖະບານພົນລະເຮືອນແຕ່ພຽງໃນນາມຊຸດໃໝ່ ທີ່ເຂົ້າຮັບໜ້າທີ່ແທນລັດຖະບານທະ ຫານມຽນມານັ້ນ ນັບຕັ້ງແຕ່ນັ້ນມາ ປະທານາທິບໍດີ ທຽນ ເຊນ ໄດ້ກໍາກັບດູແລຄື້ນຟອງຂອງການປ່ຽນ ແປງ ທີ່ສ້າງຄວາມຕົກຕະລຶງໃຫ້ແມ່ນແຕ່ພວກທີ່ໂຈມຕີລັດຖະບານຢ່າງໜັກນັ້ນນໍາ ການປ່ຽນແປງເຫຼົ່ານັ້ນ ແມ່ນມີໂຮມທັງ ການປ່ອຍຕົວພວກນັກໂທດການເມືອງ ການ ເຊັນສັນຍາຢຸດຍິງກັບກຸ່ມ ກະບົດປະກອບອາວຸດ ຜ່ອນຜັນຂໍ້ຈໍາກັດຮັດແຄບຕ່າງໆດ້ານ ການຂ່າວ ແລະການເປີດການໂອ້ລົມສົນທະກັບຜູ້ນໍາຝ່າຍຄ້ານຂອງມຽນມາ ຄືທ່ານ ນາງອອງຊານ ຊູຈີ ປະທານາທິບໍດີ ທຽນ ເຊນ ກ່າວວ່າ ບາດກ້າວເຫລົ່ານັ້ນ ແມ່ນມີໂຮມທັງການສ້າງ ຄວາມເຂັ້ມແຂງໃຫ້ແກ່ຕົວບົດກົດໝາຍ ສົ່ງເສີມຊຸກຍູ້ວົງການທຸລະກິດຂອງພາກສ່ວນ ເອກະຊົນ ແລະປັບປຸງພວກໂຄງລ່າງພື້ນຖານຂອງປະເທດທີ່ທຸກຈົນ ທີ່ຍັງລ້າຫຼັງຫຼາຍ ສົມທຽບກັບພວກປະເທດອື່ນໆໃນຂົງ ເຂດເອເຊຍນັ້ນ ທັງສະຫະລັດແລະສະຫະພາບຢູໂຣບ ໄດ້ສະແດງຄວາມຊົມເຊີຍຕໍ່ຄວາມ ກ້າວໜ້າເມື່ອໝໍ່ໆ ມານີ້ຂອງມຽນມາ ແຕ່ກໍກ່າວວ່າ ພວກເຂົາເຈົ້າຈະສິ້ງ ຊອມເບິ່ງຢ່າງໄກ້ຊິດ ກັບການເລືອກ ຕັ້ງຄັ້ງພິເສດໃນເດືອນເມສາຕໍ່ໜ້ານີ້ ວ່າ ຈະຍົກເລີກການລົງໂທດຕ່າງໆ ທີ່ນຳໃຊ້ໃນລະ ຫວ່າງການປົກຄອງໂດຍລັດຖະບານທະຫານນັ້ນຫຼືບໍ່